อยากลองโรตีร้านอื่นที่ไม่ใช่เจ้าดังหน้ารพ.อยุธยาบ้าง เลยขอคำแนะนำจากเจ้าถิ่น ซึ่่งหนึ่งในร้านที่พี่เหมี่ยวแนะนำก็คือร้านนี้ค่ะ ขับรถมาตาม Google map เลยค่ะ จอดรถหน้าร้านแล้วก็แว้บลงไปซื้อ เรากับเพื่อนเลยเป็นลูกค้ากลุ่มสุดท้ายของวันนั้นเลย เพราะเพื่อนเราซื้อไปก่อน พอเราจะซื้อคุณป้าคนขายบอกเหลืออีก 2 ชุด เรากับเพื่อนอีกคนเลยแบ่งกันไปคนละชุด ครึ่งกิโล 40 บาท แป้งหนา เยอะ น้ำตาลสายไหมแอบเห็นคุณลุงกำลังเคี่ยวอยู่ในกระทะใบใหญ่ๆด้วย กลิ่นหอมนี้โชยมาเลยค่ะ เป็นอีกหนึ่งร้านน่าแนะนำเลยนะคะสำหรับโรตีสายไหม ไม่มีคิว แต่อร่อย ไม่แพง

ปล.ตอนซื้ออยู่ได้ยินคุณป้าคุยโทรศัพท์รับออเดอร์รัวๆเลยค่ะ ได้ยินว่า 150 ชุดได้ ไม่ธรรมดาจริงๆเลยร้านนี้